**ТЕЗИСИ НА ПРАКТИЧЕСКО УПРАЖНЕНИЕ № 6**

**ЗА редовно занятие и САМОСТОЯТЕЛНА ДИСТАНЦИОННА ПОДГОТОВКА ПО**

**„ОБЩА МЕДИЦИНА”**

**ЗА СТУДЕНТИ ОТ МУ – ПЛЕВЕН, РЕДОВНО ОБУЧЕНИЕ, СПециалност**

 **„МЕДИЦина”**

**ТЕМА: „ОБЩОПРАКТИКУВАЩИЯТ ЛЕКАР ЛИЦЕ В ЛИЦЕ С ПАЦИЕНТА.”**

**Гр. Плевен**

**2015 год.**

***ЗАДАЧИ ЗА ПОСТИГАНЕ ПО ВРЕМЕ НА УПРАЖНЕНИЕТО:***

1. Да се дефинират причините за издаването на пациента:
2. естеството и историята на проблемите, представени от пациента
3. етиологията
4. представите, притесненията и очакванията на пациента
5. Да се обърне внимание и на другите проблеми:

Кои проблеми са основни, трайни?

Кои проблеми са второстепенни, временни?

1. Да се постигне споделено разбиране на проблема на пациента.
2. Да се избере подходящ начин за действие по всеки проблем заедно с пациента
3. Да се въвлече пациента в решаването на проблема и да се насърчи да поеме съответната отговорност
4. Да се установят и поддържат такива взаимоотношения с пациента, които да подпомагат постигането на другите задачи
5. Да се използват по подходящ начин времето и ресурсите

**ЗАДАЧИ ЗА ОБСЪЖДАНЕ СЪС СТУДЕНТИТЕ:**

Наблюдавайте внимателно консултацията. Обърнете внимание на следните моменти:

1. Как лекарят установява контакт с пациента – поздрав, зрителен контакт, запознаване с пациента, представянето на лекаря.
2. Какви чувства вълнуват пациента при влизането в кабинета на лекаря?
3. Каква атмосфера създава лекарят при срещата си с пациента и как я създава?
4. Дали пациентът е оставен да изложи свободно своите оплаквания – начин на изслушване на пациента.
5. Как разпитва лекарят – структуриране на въпросите, последователност на задаване, подходящи ли са въпросите, които задава лекарят за изясняване на проблема. Достъпен и разбираем ли е езикът на лекаря за пациента.
6. Изяснени ли са представите, очакванията и притесненията на пациента – как? Кой е проблемът, с който пациентът идва при лекарят? (първият проблем, който пациентът представя на лекаря)
7. Става ли ясно защо пациентът идва точно в този момент при лекаря – кое го е накарало да потърси медицинска помощ точно сега.
8. Направено ли е от лекаря обобщаване на оплакванията с цел проверка правилността на възприетата от него информация.
9. Изяснена и обсъдена ли е с пациента хипотезата на лекаря за здравния проблем. Изяснени ли са всички последици от проблема. Постигнато ли е споделено разбиране на проблема с пациента?
10. Търсени ли са други (скрити), не представени от пациента проблеми. Установено ли е дали проблемът, с който пациентът идва при лекаря е истинският, водещият или е само повод за отиване на лекар.
11. Ангажиран ли е пациентът за съдийствие?
12. Дадени ли са съвети относнно спазване на определена диета, режим на хранене, труд и отдих, преодоляване на вредни навици – как?
13. Има ли промяна в състоянието на пациента след срещата с лекаря и ако има – каква?

2015 год. **Сектор**

Гр. Плевен „Обща медицина”